*6. napirendi pont*

Tisztelt Képviselő-testület!

Rábakecöl Község Önkormányzatának Képviselő-testülete 2011-ben alkotta meg a közterület használatának szabályozásáról és rendjéről szóló önkormányzati rendeletét. Az eltelt időszak alatt a rendeletben rögzített szabályok már idejét múlták, illetőleg a rendelet preambuluma már nem felelt meg a jogalkotásról szóló törvény követelményeinek. Ezen túlmenően a rendelet egyes rendelkezései sem harmonizáltak a hatályos jogszabályi követelményekkel. A rendelet mellékletét képező közterület-használati díjak felülvizsgálata és kiegészítése is szükségessé vált az eddigi tapasztalatokat figyelembe véve.

Ezen indokok alapján a képviselő-testület úgy ítélte meg, hogy mindenképpen célszerűbb egy új önkormányzati rendelet megalkotása, mint az eddigi rendelet módosítása egyrészt az áttekinthetőség, másrészt pedig a tartalmi és a formai követelményeknek való megfelelőség érdekében.

Mindezeket figyelembe véve állítottam össze az önkormányzati rendelettervezetet a polgármester úrral egyeztetve, amelyet megvitatásra a tisztelt képviselő-testület elé terjesztek. Amennyiben a képviselő-testület úgy ítéli meg, szíveskedjenek a módosításokat a rendelettervezethez megtenni.

Rábakecöl, 2020. augusztus 10.

Dr. Gál László

jegyző